Dora Carrington

Dora de Houghton CARRINGTON, konata kiel Carrington (29-a de marto 1893 – 11-a de marto 1932) estis angla pentristino kaj dekoristino, memorita parte pro sia asocio kun membroj de la Grupo de Bloomsbury, speciale kun la verkisto Lytton Strachey.

 Biografio 
eta|300px|maldekstre|Mountain Ranges from Yegen, Andalusia, 1924, de Dora Carrington.
Dum sia vivo, ŝi ne famis kiel pentristino, ĉar ŝi rare subskribis siajn verkojn kaj apenaŭ ekspoziciis publike, kvankam ŝi ja laboris dum ioma tempo en la Ateliero Omega.
eta|300px|maldekstre|Portreto fare de Carrington de Lytton Strachey, 1916.
Ŝi mem ne estis membro de la Grupo de Bloomsbury, kvankam oni asocias ĝin nerekte kun tiu, ĝenerale pro sia bohemieca vivostilo kaj sia rilato kun Lytton Strachey.

Carrington kaj la pentristo Mark Gertler havis amrilaton, kaj poste ŝi rilatis kun la verkisto Gerald Brenan. Ŝi edziniĝis al Ralph Partridge, sed vivis la plej parton de sia vivo kun Strachey. Carrington memmortigis sin pafe en marto 1932, post forta deprimkrizo en kiu influis multaj tialoj (inter kiuj la ĵusa forpaso de ŝia kunulo Lytton Strachey). La vivo de Carrington kaj Strachey estis adaptita al kino en 1995 per la filmo Carrington, kun Emma Thompson en la ĉefrolo.

Dora Carrington estis lerta portretisto kaj pejzaĝisto, kaj laboris ankaŭ en aplikitaj kaj dekoraj artoj, por kio ŝi pentris sur ajna surfaco disponebla, kiel afiŝoj, tegoloj, mebloj. Ŝi ankaŭ dekoris vazarojn. Carrington desegnis la bibliotekoj de la hejmo Ham, Wiltshire, kie ŝi loĝis kun Strachey kaj Partridge.

 Bibliografio 
 Gerzina, Gretchen Holbrook (1989). Carrington: A Life. New York, W.W. Norton & Co..
 Gerald Brenan, Diarios sobre Dora Carrington y otros escritos (1925-1932), Confluencias, 2012.

 Fontoj 
 Dora Carrington Collection, 1912-1965 en Harry Ransom Center de la University of Texas at Austin
 Lytton Strachey collection of papers, 1904-1934 (596 aĵoj) en New York Public Library
 Gerald Brenan Collection, 1911-1978 en Harry Ransom Center de la University of Texas at Austin

 Eksteraj ligiloj 

 The Grove Dictionary of Art
 Farm at Watendlath (1921)
 Dora Carrington Collection  en Harry Ransom Center de la University of Texas at Austin
 'Carrington (and Woolf) in Cambridge, 1928', de Peter Murray Jones, Transactions of the Cambridge Bibliographical Society, Vol.XIII Pt.3, 2006

Kategorio:Anglaj pentristoj
Kategorio:Britaj artistoj
Kategorio:Sinmortigintoj